ועדת המשנה לספורט, כנסת 16, פרוטוקול מספר 10, 2004-05-24 13:00

ועדת החקירה הפרלמנטרית בנושא האלימות בספורט: שלום לכולם.

ועדת החקירה הפרלמנטרית בנושא האלימות בספורט: אני רוצה לומר ברוכים הבאים לאנשי סכנין שעשו דרך ארוכה.

ועדת החקירה הפרלמנטרית בנושא האלימות בספורט: אני מתנצל מראש, ימי שני בכנסת הם ימים עמוסים ובשעה 14:00 יש ישיבות סיעות.

ועדת החקירה הפרלמנטרית בנושא האלימות בספורט: אבל בכל אופן קבענו שהישיבה תהיה היום והיא תארך כשעה.

ועדת החקירה הפרלמנטרית בנושא האלימות בספורט: תיכף יצטרף אלינו יושב-ראש הכנסת שרוצה לברך את קבוצת בני סכנין על זכייתה בגביע המדינה בכדורגל.

ועדת החקירה הפרלמנטרית בנושא האלימות בספורט: הישיבה הזאת היא ישיבה משותפת לוועדת החקירה הפרלמנטרית בנושא האלימות בספורט שאני עומד בראשה ולוועדת המשנה לספורט של ועדת החינוך והתרבות בראשות חבר הכנסת גלעד ארדן שתיכף יצטרף אלינו.

ועדת החקירה הפרלמנטרית בנושא האלימות בספורט: הרעיון לקיים את הישיבה עלה בראשי כאשר הגעתי למשחק גמר גביע המדינה בכדורגל.

ועדת החקירה הפרלמנטרית בנושא האלימות בספורט: ישבתי בכוונה לא בדיוק באור הזרקורים אבל דאגתי רק לדבר אחד.

ועדת החקירה הפרלמנטרית בנושא האלימות בספורט: זאת היתה בעצם פעם ראשונה שכל שינויי החקיקה שעשינו בשנים האחרונות – למשל הורדת הגדרות באיצטדיון רמת-גן, הקביעה שעלייה לדשא היא עבירה פלילית, ניסיון לפתוח את המגרשים לרווחת הציבור – עמדו במבחן אמיתי.

ועדת החקירה הפרלמנטרית בנושא האלימות בספורט: רוצה לומר, היו 30,000 איש במשחק גמר גביע, עם כל ההתלהבות, עם כל השמחה, ובכל אופן במבחן התוצאה איש לא קפץ אל תוך המגרש.

ועדת החקירה הפרלמנטרית בנושא האלימות בספורט: השוטרים והיס"מ וכל מי שהיו שם ברגעים המכריעים הסתכלו באמת אל עבר הקהל ולא על המשחק.

ועדת החקירה הפרלמנטרית בנושא האלימות בספורט: אני מוכרח לציין כאן גם את ההתנהגות של הנהלת בני סכנין, בעיקר את מר מאזן גנאיים.

ועדת החקירה הפרלמנטרית בנושא האלימות בספורט: עצם העובדה שברגעים המכריעים הוא דיבר אל הקהל והרגיע – ואל יהיה הדבר קל בעיניכם כי ראיתי רק אתמול בטלוויזיה מה קרה ביוון במשחק ההכרעה על האליפות, איך כשהובקע שער אנשים קפצו פנימה ולקח כמה דקות עד שחידשו את המשחק.

ועדת החקירה הפרלמנטרית בנושא האלימות בספורט: אמנם המאמן שום קיבל שיחת טלפון מראש הממשלה, ואני מניח שגם אתם קיבלתם, אבל אין לי ספק שהיינו ברגע קריטי משום שזה לא פשוט עם 30,000 איש ללא גדרות.

ועדת החקירה הפרלמנטרית בנושא האלימות בספורט: ובכל אופן הכול פעל למופת.

ועדת החקירה הפרלמנטרית בנושא האלימות בספורט: אנחנו דנים כאן מדי שבועיים על מקרים של התפרעויות והתנגשויות, על מקרי אלימות קשים.

ועדת החקירה הפרלמנטרית בנושא האלימות בספורט: חשבתי פעם אחת לציין מקרה דווקא הפוך – העובדה שהחוקים עבדו, שהמשטרה עבדה, שהיה כדורגל למופת.

ועדת החקירה הפרלמנטרית בנושא האלימות בספורט: אני לא מדבר על המחצית הראשונה, על זה "נתחשבן" פעם אחרת אבל המחצית השנייה היתה יפהפיה מבחינת כדורגל.

ועדת החקירה הפרלמנטרית בנושא האלימות בספורט: לכן קודם כול הרשו לי לברך את שתי הקבוצות.

ועדת החקירה הפרלמנטרית בנושא האלימות בספורט: גם את הפועל חיפה על הופעה ספורטיבית, וגם על העובדה שהם גמרו ראשונים בליגה הלאומית ועלו לליגת העל.

ועדת החקירה הפרלמנטרית בנושא האלימות בספורט: זה לא פשוט שלושה ימים אחרי ההפסד ככה להתאושש ולשחק ולנצח.

ועדת החקירה הפרלמנטרית בנושא האלימות בספורט: זאת הברכה הראשונה.

ועדת החקירה הפרלמנטרית בנושא האלימות בספורט: והברכה העיקרית כמובן לקבוצת בני סכנין על הזכייה המכובדת, בזכות ברורה מאוד, 4-1 לא הולכים ברגל, ובעיקר על האווירה בתוך המשחק ומסביב שהיתה חוויה ספורטיבית והרשו לי לומר גם תרבותית מיוחדת במינה.

ועדת החקירה הפרלמנטרית בנושא האלימות בספורט: אני הולך מדי שנה למשחקי גמר הגביע, ראיתי כבר כמה עשרות גמרים ואני חושב שהשמחה והחגיגה בפסטיבל האמיתי פה היו באמת ראויים לציון.

ועדת החקירה הפרלמנטרית בנושא האלימות בספורט: אני רוצה להודות גם למשטרת ישראל.

ועדת החקירה הפרלמנטרית בנושא האלימות בספורט: לא פעם ולא פעמיים אתם עומדים כאן תחת תחקירים קשים שלנו.

ועדת החקירה הפרלמנטרית בנושא האלימות בספורט: זאת עבודתנו, זה תפקידכם.

ועדת החקירה הפרלמנטרית בנושא האלימות בספורט: אבל הפעם בהחלט הכול פעל למופת וגם על כך מגיע לכם יישר כוח.

ועדת החקירה הפרלמנטרית בנושא האלימות בספורט: אני רוצה להודות גם להתאחדות לכדורגל שארגנה אירוע למופת.

ועדת החקירה הפרלמנטרית בנושא האלימות בספורט: על סדר יומנו עומדים שני סעיפים עיקריים.

ועדת החקירה הפרלמנטרית בנושא האלימות בספורט: הסעיף הראשון הוא הפקת לקחים מהמשחק.

ועדת החקירה הפרלמנטרית בנושא האלימות בספורט: הסעיף השני הוא נושא המגרש בסכנין.

ועדת החקירה הפרלמנטרית בנושא האלימות בספורט: גם בדוח הביניים שהגישה הוועדה דובר במפורש על בניית מתקנים ברמה גבוהה בפריפריה.

ועדת החקירה הפרלמנטרית בנושא האלימות בספורט: אנחנו רוצים לדעת כוועדת כנסת – גם ועדת החינוך וגם ועדת החקירה בנושא האלימות בספורט – איפה עומדים הדברים, איך ניתן לקדם את נושא שדרוג המגרשים.

ועדת החקירה הפרלמנטרית בנושא האלימות בספורט: גלעד ארדן - יו"ר ועדת המשנה לספורט של ועדת החינוך והתרבות: צהרים טובים לכולם.

ועדת החקירה הפרלמנטרית בנושא האלימות בספורט: בעקבות הזכייה של קבוצת בני סכנין בגביע המדינה פנה אליי חבר הכנסת מגלי והבה וביקש לזמן את הדיון.

ועדת החקירה הפרלמנטרית בנושא האלימות בספורט: אני רוצה לתת לו את הקרדיט קודם כול.

ועדת החקירה הפרלמנטרית בנושא האלימות בספורט: את הדיון הזה זימנתי לא כי אני רוצה ללמד מישהו משהו אלא יותר כי אני רוצה ללמוד.

ועדת החקירה הפרלמנטרית בנושא האלימות בספורט: ביום שקבוצת בני סכנין זכתה בגביע לא יכולתי להגיע למשחק אבל נסעתי במקרה ברחובות שליד האצטדיון.

ועדת החקירה הפרלמנטרית בנושא האלימות בספורט: אני מזוהה בצד הימני מאוד של המפה הפוליטית אבל אני חושב שזו באמת אחת הפעמים היחידות שהרגשתי שיש איזה סיכוי לדו-קיום במדינה הזאת.

ועדת החקירה הפרלמנטרית בנושא האלימות בספורט: ראיתי את השמחה ואיך האוהדים, שהם באמת חלק מהמדינה ומהמקום הזה, מרגישים.

ועדת החקירה הפרלמנטרית בנושא האלימות בספורט: אם הספורט אכן יכול לתרום לכך שאנחנו נוכל לחיות כאן בדו-קיום אז חשבתי שמן הראוי שאני לפחות, או שוועדת הספורט תלמד מה קורה בתחום הספורט במגזר הערבי ומה היכולת של אזרח מן הציבור הערבי במדינת ישראל להצליח או למצות את הפוטנציאל שיש בו – וברור שיש רבים כאלה – להתקדם ולהשתלב בספורט ההישגי של מדינת ישראל.

טלב אלסאנע: אולי כדאי שהוועדה תקיים דיון על השאלה איך אפשר לקדם את הדו-קיום דרך הספורט.

טלב אלסאנע: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: זה לא דו-קיום.

טלב אלסאנע: זה רב-קיום, כי בקבוצה משחקים שחקנים מכל העולם.

טלב אלסאנע: גלעד ארדן - יו"ר ועדת המשנה לספורט של ועדת החינוך והתרבות: כפי שאמרתי, לא באתי היום להסביר שום דבר אלא באתי דווקא לשמוע.

טלב אלסאנע: אני מקדם בברכה את פניו של יושב-ראש הכנסת.

טלב אלסאנע: הייתי שמח אם חבר הכנסת מגלי והבה יאמר כמה מילים כיוזם הדיון.

טלב אלסאנע: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אני רוצה לקדם בברכה את יושב-ראש הכנסת שבא לברך.

טלב אלסאנע: אמנם נדמה לי שלא היית בארץ בעת המשחק אבל האם ראית את המשחק בטלוויזיה?

ראובן ריבלין: קודם כול ראיתי את המשחק בטלוויזיה.

ראובן ריבלין: בפרלמנט האירופי, במועצת ראשי אירופה, נאמתי על הסתירה לכאורה בין מדינה יהודית למדינה דמוקרטית, על השאלות שמדינת ישראל מתחבטת בהן כאשר מדברים על מדינה יהודית בהגדרה ועל מדינה דמוקרטית וכיצד אנחנו יכולים לפשר ביניהן.

ראובן ריבלין: ואז אמרתי לראשי הפרלמנטים – ראשי הפרלמנט הרוסי והגרמני נהנו מאוד לשמוע את זה – שברגע זה אני מקבל ידיעה שיכולה להמחיש להם יותר מכול את הדמוקרטיה בישראל.

ראובן ריבלין: אמרתי: בשנה הבאה תייצג את מדינת ישראל קבוצת בני סכנין, שהיא קבוצה ישראלית בליגה הבכירה שזכתה בגביע המדינה.

ראובן ריבלין: זאת הפעם הראשונה בתולדות מדינת ישראל שקבוצה המזוהה עם המיעוטים בישראל, קבוצה הבאה מעיר ערבית ישראלית, תייצג את מדינת ישראל בגביע אירופה לאלופות ויקבלו אותה בתשואות.

ראובן ריבלין: מצאתי לנכון על בימת מועצת אירופה לברך אתכם.

ראובן ריבלין: אני רוצה לומר לכם שלמחרת הפרשנויות בעיתונות הצרפתית ובעיתונות הגרמנית היו כאלה או אחרות.

ראובן ריבלין: חלק מהן אפילו אמר: "פלסטין תהיה מיוצגת בשנה הבאה בגביע אירופה".

ראובן ריבלין: אמרתי: כן, היא תהיה מיוצגת בגביע אירופה בשנה הבאה ומעל פלסטין יהיה דגל ישראל.

ראובן ריבלין: אז יש דברים שהם בעלי משמעות, שכל אחד מבין אותם כפי שהוא רוצה.

ראובן ריבלין: אנחנו שמחים בהחלט לברך אתכם בברכה מלאה.

ראובן ריבלין: מדינת ישראל היא המדינה שלנו והכרח שיהיה בה שיתוף בלתי מתפשר בין האזרחים היהודים והאזרחים הערבים.

ראובן ריבלין: זאת המדינה שבה אנחנו חיים יחד, אנחנו אזרחי אותה מדינה, ולמרות כל חילוקי הדעות שיכולים להיות ולמרות ההזדהויות השונות הנובעות מהסכסוך בין שני העמים שלנו – במדינתנו אנחנו חיים יחד.

ראובן ריבלין: אני חושב שזה אחד הדברים שהוא אולי ראשית שיא להתרחשויות ולחוויות שאנחנו חווים כאן במשותף במדינת ישראל.

ראובן ריבלין: כאדם שמכיר כדורגל ויודע מה זה לעבוד קשה, אני זוכר אישית את הגביע הראשון שבו אנחנו – ביתר ירושלים – זכינו.

ראובן ריבלין: עד אז גם אנחנו לא הגענו לשיאים אדירים.

ראובן ריבלין: היו אומרים: בין הפועל תל-אביב לביתר ירושלים נתקיימו עד כה 76 משחקים.

ראובן ריבלין: הפועל תל-אביב ניצחה 60, 16 משחקים הסתיימו בתיקו, ביתר ירושלים – אפס.

ראובן ריבלין: כך היו אומרים לנו.

ראובן ריבלין: עד שלימדנו אותם איך מכניסים גולים.

ראובן ריבלין: אז בתור אוהד קבוצה שהשתדלה במשך שנים רבות להשיג הישגים אבל לא הצליחה אני מברך את בני סכנין, גם על כך שהם תקעו יתד בליגה הבכירה, גם על כך שהם זכו לראשונה – תמיד טוב לזכות לראשונה – בגביע המדינה כקבוצה שבאה מהמגזר הערבי.

ראובן ריבלין: אתה רואה, אני לא אומר "לא יהודי", אין לי עכבות כאלה.

ראובן ריבלין: אני חושב שזה לתפארת מדינת ישראל, לתפארת כל אזרחיה וכל יושביה.

ראובן ריבלין: אני מברך אתכם בברכה רבה, והלוואי ותצליחו גם בגביע אירופה.

ראובן ריבלין: עכשיו אני רק מבקש מכם שתתנו לי את הכתובת של הברזילאי הזה, שהוא שד משחת.

ראובן ריבלין: אני רוצה לקנות אותו אבל אין לנו כסף בשבילו.

ראובן ריבלין: באמת תצליחו.

ראובן ריבלין: אני מודה מאוד לחברי הוועדה, יושב-ראש ועדת הספורט ויושב ראש ועדת החקירה בנושא האלימות בספורט.

ראובן ריבלין: לקחתם את הגביע בלי אלימות ובלי חנטריש.

ראובן ריבלין: לקחתם את הגביע כי הייתם הכי טובים.

ראובן ריבלין: כל הכבוד לכם, תהיו ברוכים.

ראובן ריבלין: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: סגן יושב-ראש הכנסת רוצה גם הוא לברך, בבקשה.

מוחמד בשיר: אין ספק, אדוני היושב-ראש, שהניצחון היה מתוק, אבל הוא היה מתוק יותר לו היו מנצחים את ביתר ירושלים.

מוחמד בשיר: אגב, כדאי להידרש לנושא הזה, למודעת האבל שהתפרסמה באתר אוהדי ביתר ירושלים, שביכתה את זכיית בני סכנין בגביע.

מוחמד בשיר: אני חושב שזה דבר שלא ייעשה ואני יודע שיש לך שם מהלכים.

ראובן ריבלין: בלי כל ספק.

ראובן ריבלין: אבל באתר ביתר יכול לעלות כל אחד.

ראובן ריבלין: על כל פנים, אני שלחתי מברק וכתבתי אותו גם בתור יושב-ראש הכנסת וגם טרחתי לכתוב בסוגריים "אוהד ביתר ירושלים".

מוחמד בשיר: זה מתקן משהו אבל זה לא פוטר אותך מהטיפול, אם תוכל, בדבר הזה.

מוחמד בשיר: אני רוצה לברך את השחקנים, את ההנהלה, ובראשה מר מאזן גנאיים, את העירייה, ובראשה מר מוחמד בשיר, ואת האוהדים, ובראשם מר עלי בשיר.

מוחמד בשיר: אני חושב שזה הישג גדול מאוד שבאמת מקרב.

מוחמד בשיר: אני נבוך קצת שאני חוזר על הדברים של חבר הכנסת גלעד ארדן – שזה מקרב לבבות ודו-קיום וכל מיני דברים כאלה אבל באמת שזה כך.

מוחמד בשיר: אם כולנו יכולים לדבר באותו טון אז כנראה שזה משהו אמיתי.

מוחמד בשיר: אני רוצה להפתיע גם בעוד משהו, אני רוצה לברך את המשטרה, ואני לא עושה את זה לעתים תכופות.

מוחמד בשיר: סגן ניצב מוטי אלג'רט, מפקד תחנת משגב, שמלווה את הקבוצה הזאת מאז עלתה לליגת העל ועוד לפני כן, אני חושב שהוא עושה עבודה יפה מאוד.

מוחמד בשיר: אני לא רוצה לציין אנשי משטרה אחרים, אני מכיר את מוטי והוא גם מלווה את הקבוצה וכל הכבוד.

מוחמד בשיר: אגב, הוא בא לפקד על תחנת משגב באחת התקופות הכי קשות בקשר בין האוכלוסייה הערבית לבין המשטרה, אחרי אירועי אוקטובר 2000.

מוחמד בשיר: אני זוכר שכאשר היו חגיגות העלייה לליגת העל פתאום מפקד תחנת משגב הורם על הכתפיים של אנשי הציבור בסכנין.

מוחמד בשיר: אז אמרתי: זה אחרית הימים.

מוחמד בשיר: עכשיו אני רוצה לדבר תכלס, אדוני היושב-ראש.

מוחמד בשיר: הישיבה הזאת היא חשובה ואני חושב שהיא הצהרת כוונות של הכנסת.

מוחמד בשיר: אני מברך על היוזמה, גם של יושבי-הראש חברי הכנסת ארדן ווילן וגם של חבר הכנסת מגלי והבה.

מוחמד בשיר: הדיון האמיתי יתקיים בשבוע הבא בוועדת הכספים בכנסת.

מוחמד בשיר: אני יזמתי דיון בנושא הזה בוועדת הכספים על מנת לממש את ההתחייבות של ראש הממשלה שיהיה אצטדיון ביתי בסכנין.

מוחמד בשיר: אני שמח שהצטרפו לבקשה שלי עוד חברי כנסת, חברי ועדת הכספים מסיעות שונות, ביניהם חבר הכנסת אבשלום וילן ממרצ, חברי הכנסת אלי אפללו ורוחמה אברהם מהליכוד וחבר הכנסת יצחק הרצוג ממפלגת העבודה.

מוחמד בשיר: היום בתחילת ישיבת ועדת הכספים אני ביקשתי מיושב-ראש ועדת הכספים לזרז את הדיון הזה.

מוחמד בשיר: דיברתי עם ראש עיריית סכנין ואנחנו נעביר את התוכניות ואת העלות התקציבית של המגרש והטיפול יהיה ממשי כבר בשבוע הבא על-ידי העברת תקציבים.

מוחמד בשיר: חבר הכנסת אברהם בייגה שוחט אמר שהוא נפגש עם ראש העירייה והוא מעריך שהעלויות הן 5 מיליון שקל.

מוחמד בשיר: אני חושב ש-5 מיליון שקל זה פחות מדי, זה לא מספיק.

מוחמד בשיר: אבל בכל מקרה הדברים ייעשו בצורה מסודרת בוועדת הכספים.

מוחמד בשיר: אני שמח מאוד שיושב ראש הכנסת נמצא כאן.

מוחמד בשיר: אני מבקש ממנו מאוד שיכבד בנוכחותו גם את התכלס, כשהנושא יעמוד על שולחן ועדת הכספים.

מוחמד בשיר: אנחנו רוצים שבתחילת חודש אוגוסט, כאשר הליגה תיפתח וכאשר סכנין תייצג את ישראל באירופה, הקבוצה הזאת לא תהיה עדיין קבוצה של נודדים (ואין לי שום דבר נגד בדואים, חבר הכנסת טלב אלסאנע).

טלב אלסאנע: גם הבדואים הפסיקו מזמן להיות נודדים.

קריאה: הבדואים כולם משחקים בקבוצות יהודיות.

מוחמד בשיר: הקהל שהיה ביום שלישי באצטדיון רמת-גן ושחבר הכנסת אבשלום וילן דיבר עליו הוא קהל נפלא, מסור, אדיר, גדול והוא זכאי שיהיה לו בית, שיהיה לו מגרש ביתי.

מוחמד בשיר: לכן הצהרת הכוונות כאן היא חשובה מאוד ומשמעותית מאוד.

מוחמד בשיר: אני מקווה ומבקש שכל חברי הכנסת המחויבים לנושא הזה ייתנו לו דחיפה גם בוועדת הכספים.

מוחמד בשיר: תודה רבה.

ראובן ריבלין: מבחינה ספורטיבית, ביתר ירושלים זכתה לראשונה באליפות המדינה דווקא במגרש בלומפילד, כי ימק"א כבר לא היה קיים ו"טדי" עוד לא היה מוכן.

ראובן ריבלין: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אנחנו דנים עכשיו על דברים רציניים, לא על ביתר ירושלים ...

מוטי אלג'רט: כפי שאמר חבר הכנסת ברכה, גם אני הייתי בחגיגות של סכנין והיו שם ערבים יהודים.

מוטי אלג'רט: השתתפו בחגיגות יהודים מכרמיאל ומהמצפים ומכל הישובים.

מוטי אלג'רט: אי אפשר היה לחוש בשום הבדל בין היהודים לערבים שהיו במקום.

מוטי אלג'רט: כמפקד תחנת משגב אני נוסע כבר שנתיים מקריית אליעזר וחזרה.

מוטי אלג'רט: אני חושב שגם למשטרה הכי נוח שיהיה מגרש בסכנין כדי לחסוך את כל הנסיעות האלה ובזבוז הכספים והכוחות שאנחנו צריכים לבזבז כדי להגיע לקריית אליעזר ולתגבר את השוטרים בחיפה.

מוטי אלג'רט: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: המגרש בסכנין הוא הסעיף הבא עליו נרצה לדון אבל אנחנו עדיין בסעיף הברכות.

מוטי אלג'רט: תיכף נעבור לתכלס.

מוטי אלג'רט: אם כבר התחלת בסיפור, בליל חמישי הייתי אצל אחד מבכירי האוצר ופתאום ראיתי על שולחנו תמונה גדולה מהעיתון, של בני סכנין עם הגביע.

מוטי אלג'רט: שאלתי אותו: מה זה?

מוטי אלג'רט: והוא אמר: אני הולך לכל המשחקים.

מוטי אלג'רט: הוא תושב האזור.

מגלי והבה: רבותי יושבי-ראש ועדת המשנה לספורט וועדת החקירה בנושא האלימות בספורט, כמובן אדוני יושב-ראש הכנסת – אתה תמיד מעל כולם.

מגלי והבה: הייתי במשחק גמר גביע הכדורגל ואני חייב להגיד שלא הופתעתי מהתוצאה, לא הופתעתי מרוח הלחימה והרצון של כולנו להיות ביחד.

מגלי והבה: זו ההזדמנות להודות לשחקני סכנין, לראש העירייה, למר מאזן גנאיים, לסגן ראש העירייה, שאנחנו עובדים יחד במשך שנים רבות בנושאים שצריכים להוות לנו דוגמה חיה לדו-קיום האמיתי.

מגלי והבה: אני רוצה להגיד לכם, אני נחשב בין אלה שנלחמים על השותפות, איך לעשות שותפות בין כל תושבי המדינה ולהצליח.

מגלי והבה: לעתים קרובות יש לי ויכוח עם חברי חבר הכנסת ברכה בנושא השותפות.

מגלי והבה: אבל הספורט ניצח את כל מי שעדיין מסתכל באופן חד-סטרי על השאלה איך להיות אזרחים משולבים במדינה הזאת.

מגלי והבה: כאשר הייתי במשחק החלטתי ליזום את הדיון הזה ופניתי מיד ליושב-ראש הוועדה, חבר הכנסת ארדן.

מגלי והבה: הוא התלהב ואמר שאנחנו נעשה את הדיון, לא בכדי לברך אלא בכדי לקדם את הספורט ואת קבוצת בני סכנין.

מגלי והבה: לשמחתי קלענו למחשבותיהם של גדולים, כך חשב גם יושב-ראש הוועדה חבר הכנסת אבו וילן שכבר זימן את האנשים, ואנחנו החלטנו לעשות היום ישיבה משותפת של ועדת הספורט ושל ועדת החקירה הפרלמנטרית בנושא האלימות בספורט.

מגלי והבה: אני שמח שהגענו לרגע הזה.

מגלי והבה: אני סבור שההישג של קבוצת בני סכנין הוא הישג היסטורי.

מגלי והבה: עקבתי אחר תגובות האנשים, מהצפון ועד הנגב.

מגלי והבה: אני מדבר על ערביי ישראל, המיעוט.

מגלי והבה: כולם בלי יוצא מן הכלל אמרו שהספורט ניצח את הפוליטיקה כי הם באמת הביעו את שמחתם, הביעו את רגשותיהם.

מגלי והבה: התרגשתי מאוד לראות את תושבי סכנין רצים במגרש עם דגל ישראל.

מגלי והבה: זה בדיוק הדו-קיום שאנחנו כולנו בלי יוצא מן הכלל נלחמים להשיג אותו.

מגלי והבה: להצלחות יש הרבה אבות.

מגלי והבה: אני מבקש מכל מי שרוצה להיות קשור להצלחה הזאת להירתם, לסייע לספורט בסכנין בכל הכוח.

מגלי והבה: אני יכול לבשר לכם שדיברתי עם ראש הממשלה.

מגלי והבה: דיברנו על נושא אחר ובמהלכו עלה הנושא הזה.

מגלי והבה: הוא נתן הנחיה להעביר כבר עכשיו 3 מיליון שקלים.

מוחמד בשיר: זה כבר הובטח בעבר.

מוחמד בשיר: כמה פעמים אפשר למכור אותם 3 מיליון שקלים?

מוחמד בשיר: חלאס.

מוחמד בשיר: גלעד ארדן - יו"ר ועדת המשנה לספורט של ועדת החינוך והתרבות: אם אפשר לצאת מעזה 3 פעמים אז אפשר גם כאן.

מוחמד בשיר: אבל לא יוצאים.

טלב אלסאנע: זה החוכמה הישראלית, החוכמה של שרון, למכור אותה סחורה כמה פעמים, ואפילו תחת אותה ססמה.

מגלי והבה: אל תקלקל את החגיגה.

מגלי והבה: ההבדל בינינו, שאתה מדבר ואנחנו עושים.

מגלי והבה: ראש הממשלה הבטיח 7 מיליון שקל והוא ייתן הנחיה למנכ"ל.

מגלי והבה: אני מניח שהנושא יעלה גם בוועדת הכספים.

מגלי והבה: הוא הבטיח שיהיה בסכנין מגרש והוא יבוא לחנוך אותו.

מגלי והבה: הוא מאמין בדו-קיום והוא מאמין שזאת הדרך הנכונה.

מגלי והבה: אנחנו שידרנו לא רק לתושבי ישראל אלא לעולם כולו שזאת הדרך, ברוח הספורטיבית, ברוח הנכונה שהיתה ואני מקווה שתהיה נר לרגלינו ושכולנו נלך בה.

מגלי והבה: ברשותכם, אני רוצה להודות לכל מי שהיה לו חלק בהצלחתה של סכנין.

מגלי והבה: אני אישית, כחבר ועדת הספורט, כחבר כנסת אשמח לעמוד לרשותכם גם במקומות אחרים ולסייע לכם.

מגלי והבה: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: תודה לחבר הכנסת מגלי והבה.

מגלי והבה: תיכף נסיים את שלב הברכות – נשמע את חברי הכנסת ג'מאל זחאלקה וטלב אלסאנע ונבקש גם מראש העירייה וממר מאזן גנאיים לומר כמה מילים.

מגלי והבה: לאחר מכן נסיים את השלב הטקסי ונעבור ל"ביזנס", לעבודה.

ג'מאל זחאלקה: קודם כול אני רוצה לברך את אוהדי סכנין, את הקבוצה ואת השחקנים, את העירייה ואת כולם, כל האזרחים הערבים וכל אוהד ספורט בארץ.

ג'מאל זחאלקה: ההישג של סכנין הוא אדיר כי סכנין לא השיגה את ההישג שלה בגלל המצב, כי יש לה תנאים טובים, תשתיות וכדומה, אלא למרות שהמצב קשה ביותר ואנשים למדו לשחק כדורגל ברחובות היא הגיעה לאן שהגיעה.

ג'מאל זחאלקה: אין תשתיות – לא בבתי-ספר ולא ברחבי העיר – ומהרחובות אנשים הגיעו להישג הזה, ואין כמובן גם אצטדיון.

ג'מאל זחאלקה: למרות כל הקשיים האלה היא עברה את התהליך הזה והגיעה להישגים ללא כל סביבה תומכת שדחפה אותה קדימה וללא תשתיות.

ג'מאל זחאלקה: מה שעמד לרשות סכנין, דבר ראשון זה הנהלה מעולה, בראשות מר מאזן גנאיים, שכל הארץ מדברת עליה, ודבר שני זה אוהדים.

ג'מאל זחאלקה: אני רוצה להגיד כמה משפטים על האוהדים של סכנין.

ג'מאל זחאלקה: אני חושב שזה בית-ספר לאוהדים.

ג'מאל זחאלקה: יש קבוצות שיש להן קהל מנומס, ויש קבוצות שיש להן קהל עם טמפרמנט גבוה, אבל קהל שיש לו טמפרמנט גבוה ולא גולש לאלימות, לגזענות, לדברים לא נכונים – את זה מצאתי בסכנין.

ג'מאל זחאלקה: עם כל הצניעות, אני חושב שסכנין לא רק זכתה בגביע המדינה אלא גם בגביע של האוהדים.

ג'מאל זחאלקה: מגיע גביע מיוחד לאוהדים.

ג'מאל זחאלקה: מי שראה את קהל סכנין – כל קבוצה חולמת על קהל אוהד כזה, עם טמפרמנט כזה.

ג'מאל זחאלקה: הם דחפו את הקבוצה כמו בססמה של ליברפול: "לעולם לא תצעדי לבד סכנין".

ג'מאל זחאלקה: זה מחמם ממש את הלב וזה דבר שצריך לשים לב אליו.

ג'מאל זחאלקה: הנה דוגמה שאפשר להיות אוהד עם טמפרמנט ולצעוק ולשיר ולעשות הרבה רעש ולהיות קהל חם מאוד בלי לשרוף את המועדון.

ג'מאל זחאלקה: זה הדבר השני.

ג'מאל זחאלקה: אני חושב שצריך להתייחס לזכייה של סכנין באופן חיובי.

ג'מאל זחאלקה: באיזה מובן?

ג'מאל זחאלקה: קודם כול אני לא רוצה שזה ינוצל לטיוח המצב, כאילו הכול טוב ויפה ואנחנו עומדים כולנו יחד ודו-קיום והכול.

ג'מאל זחאלקה: המצב קשה.

ג'מאל זחאלקה: אני חושב שהזכייה של סכנין חשפה דווקא בפני כל הקהל בארץ עד כמה קשה מצב הספורט במגזר הערבי, עד כמה התשתיות במצב בלתי נסבל, אילו פערים אדירים ישנם.

ג'מאל זחאלקה: צריך לנצל את הזכייה הזאת לשינוי יסודי בגישה.

ג'מאל זחאלקה: זה מה שצריך לעשות היום, לתת תקציבים להקמת מגרשי כדורגל ואצטדיונים ולשיפור התשתיות מבית-הספר היסודי ועד בכלל.

ג'מאל זחאלקה: לא צריך להרבות במילים עד כמה חשוב הספורט כי כידוע אם אין ספורט – יש סמים.

טלב אלסאנע: אני מברך את הנהלת הקבוצה, את אוהדי הקבוצה, את ראש העירייה ואת תושבי העיר סכנין.

טלב אלסאנע: אני חושב שעשיתם דבר גדול, הישג אדיר שכל אחד ואחת בציבור הערבי גאה בו.

טלב אלסאנע: בשני המשחקים האחרונים בהם נכחתי ראיתי קהל שבא מכל קצוות המדינה, מהנגב ומהצפון, וכולם שכחו לרגע את הצרות שלהם וכולם רקדו ונהנו.

טלב אלסאנע: מה שראינו בתוך המגרש – כל החלוקה הזאת בין ערבים ליהודים, כל הגבולות, כל הסטריאוטיפים – הכול נפל ונותרו רק שחקנים טובים, יהודים וערבים ביחד, המשחקים בקבוצת סכנין.

טלב אלסאנע: כאשר אסולין הבקיע שער לא הסתכלו אם זה יהודי או ערבי אלא כולם הריעו.

טלב אלסאנע: ראיתי שחקן יהודי, אסולין, אומר "אללהו אכבר" אחרי שהבקיע שער ואז שמענו את קריאות השמחה מהקהל והוא הפך להיות הגיבור.

טלב אלסאנע: ראינו איך בגישה טובה שחקן יכול לשווק רעיון שמדינת ישראל כולה לא מצליחה לשווק אותו.

טלב אלסאנע: הסוגייה של הדגל: הדגל של מדינת ישראל נתפס בקרב הציבור הערבי, נרצה או לא נרצה, כסמל של הדיכוי, של הפקעת אדמות, סמל שלילי.

טלב אלסאנע: אבל כשאסולין הרים את הדגל אנשים לא הסתכלו עליו באופן שלילי כי אהבו אותו ולכן מחאו כף גם לדגל.

טלב אלסאנע: לא צריך חוק שיחייב אותם למחוא כף.

טלב אלסאנע: צריך מדיניות אחרת, מקרבת.

טלב אלסאנע: אני לא רואה בהישג הזה – יסלח לי היושב-ראש – הישג של מדינת ישראל.

טלב אלסאנע: זה לא הישג של מדינת ישראל.

טלב אלסאנע: זה הישג של הצלחה.

טלב אלסאנע: ברגע שנותנים הצלחה הכול משתנה.

טלב אלסאנע: ברגע שמדינת ישראל נותנת הזדמנות שווה ויש הצלחה – יש הזדהות.

טלב אלסאנע: ברגע שדוחקים את רגלם של אנשים – יש ניכור ויש מטענים שליליים.

טלב אלסאנע: לכן צריך לשנות את כללי המשחק, שכללי המשחק בתוך המדינה יהיו שווים, כמו כללי המשחק בתוך מגרש הכדורגל.

טלב אלסאנע: אם מישהו מבקיע שער אז זה שער, לא משנה מי הבקיע אותו.

טלב אלסאנע: מתברר שקל יותר להבקיע שערים מאשר להבקיע את המדיניות הנקוטה כלפי האוכלוסייה הערבית.

טלב אלסאנע: עובדה שהקבוצה נמצאת במרכז המפה הספורטיבית אבל היא נמצאת על שולי המפה האזרחית.

טלב אלסאנע: עובדה שעד היום אין לה מגרש ביתי.

טלב אלסאנע: את זה צריך לשנות כדי שהדברים שאמרת באיחוד האירופי יהיו מושלמים, שלא יגידו: הנה, קבוצה ערבית אבל תראו איפה היא משחקת.

טלב אלסאנע: אז שיהיה לה מגרש, זה חשוב כדי שהחצי השני של הכוס גם ייראה מלא.

מוחמד בשיר: אני רוצה להודות לכבוד יושב-ראש הכנסת, ליושבי-ראש הוועדות הרלוונטיות כאן ולכל חברי הכנסת שהזמינו אותנו.

מוחמד בשיר: עם המשלחת מסכנין באו שני חברי הנהלת עיריית סכנין, מר אברהים חלאילה ומר פדיל זבידאת, ראש מחלקת הספורט מר חמיד גנאיים, מנהל מינהל --- מר עלי בשיר, דובר העירייה מר גזאל אבו-ריא והגזבר מר מישל גנטוס.

מוחמד בשיר: מקבוצת בני סכנין אני חייב להזכיר את שמו של מר מאזן גנאיים ונמצאים אתנו מר מנדר חלאילה, חבר הנהלת הקבוצה מר חסן אבו-סאלח וכן השחקנים מר בסאם גנאיים (אבו אל חמולי), שהוא שחקן נהדר, ומר נידאל שלאעטה שיצא לרגע.

מוחמד בשיר: באנו להגיד שכולנו עשינו את זה.

מוחמד בשיר: שכחתי להזכיר את תושב סכנין, המפקד סגן-ניצב מוטי אלג'רט, שיש לנו הכבוד לעבוד אתו יחד.

מוחמד בשיר: אנחנו מרגישים שהוא חלק בלתי נפרד מאתנו.

מוחמד בשיר: זה אחרית הימים.

טלב אלסאנע: אם תדברו כך עוד מעט יבטלו את המינוי שלו.

טלב אלסאנע: במדינה הזאת אם רוצים לקדם – תקללו, אם רוצים לבטל את המינוי – תגידו מחמאות.

מוחמד בשיר: כבוד יושב-ראש הכנסת, אני אומר את זה בשיא הרצינות כי אנחנו מרגישים את היחס, מה שאנחנו מקבלים היום ומה שקיבלנו לפני 4 שנים.

מוחמד בשיר: סגן ניצב מוטי אלג'רט הפך עולמות, כמובן בשיתוף פעולה.

מוחמד בשיר: אם אתה מסתכל על אדם בגובה העיניים אז יש לך עסק טוב אתו.

מוחמד בשיר: כתושבי העיר סכנין אנחנו הולכים בדרך הזאת, אנחנו דוגלים בדו-קיום ובשיתוף פעולה.

מוחמד בשיר: אנחנו לא רק דוגלים אלא אנחנו עושים את זה בפועל.

מוחמד בשיר: יש לנו קבוצה נהדרת, כפי שנאמר כאן – ערבים, יהודים ונוצרים, מחוץ-לארץ ומישראל.

מוחמד בשיר: כולנו גוף אחד.

מוחמד בשיר: היתה לנו משימה – לנצח.

מוחמד בשיר: כדי לנצח נדרשים כל מיני אלמנטים ואנחנו השגנו את הניצחון הזה בזכות כולנו.

מוחמד בשיר: אם אני אקצר את הדרך ואגיד כמה דברים לעתיד, אפשר ללמוד לקח מקבוצת בני סכנין.

מוחמד בשיר: אני אומר את זה לפוליטיקאים.

מוחמד בשיר: אם אנחנו נשים יד – צריך לבנות, צריך להתחיל שלב אחר שלב – אז אנחנו נגיע בעזרת ה' ובעזרת כולנו.

מוחמד בשיר: אני לא שוכח את הברכות, את שיחות הטלפון שקיבלנו כולנו לאורך כל הדרך, מתושבים מדרום הארץ ועד צפונה, מראשון-לציון, מטבריה, מעכו, מכל המגזרים.

מוחמד בשיר: ילדה קטנה שלחה לנו פקס עם ציור של גביע.

מוחמד בשיר: קיבלתי גם ברכה חמה מאוהד ביתר ירושלים, מר רובי ריבלין, ששלח ברכה לקבוצת בני סכנין עם העתק אלינו.

מוחמד בשיר: זה אומר הרבה – פעם ראשונה ערבים ויהודים בהיקף כל-כך גדול, כולם מתאחדים.

מוחמד בשיר: כולם שמחו, ובעיקר הקטנים, התלמידים.

מוחמד בשיר: מה עשתה עיריית סכנין כדי שהמשחק הזה יהיה מעין מנוף?

מוחמד בשיר: אנחנו כל הזמן מסתכלים לעתיד וראינו בנוער ובתלמידים את העתיד של המדינה.

מוחמד בשיר: אז גייסנו 35 אוטובוסים, חילקנו אותם לבתי-הספר וכל תלמיד שרצה להשתתף עלה לאוטובוס.

מוחמד בשיר: באחד האוטובוסים למשל נסעו יהודים וערבים ביחד, יהודים תושבי משגב עם תלמידים מסכנין, ובדרך שרו ובחזרה שמחו ביחד.

מוחמד בשיר: אני מבקש שהשמחה הזאת תהיה לא רק לשבוע ימים או לחודש ימים אלא שהשמחה הזאת תהיה תמיד.

מוחמד בשיר: מצער מאוד להגיד שלמרות המצב הקשה – אין מגרש כפי שנאמר, אין אפילו מגרש אימונים, אין לנו תקציבים - - -

ראובן ריבלין: איפה אתם מתאמנים?

מאזן גנאיים: לצערי אנחנו מתאמנים במגרש ששכרנו, וכל פעם בכפר אחר.

מוחמד בשיר: שמענו על 3 מיליון שקל שיועברו אלינו.

מוחמד בשיר: אני מודה מאוד לראש הממשלה אבל עד היום אין לנו הרשאה תקציבית, אנחנו לא יכולים להשתמש בכסף הזה.

ראובן ריבלין: המגרש עצמו נמצא בשיפוצים.

מוחמד בשיר: הוא בשיפוצים אבל הקבלן לא עושה את המאמץ הדרוש כי הוא חושש שלא יקבל את כספו.

מוחמד בשיר: אני מקווה שבהקדם האפשרי אנחנו נקבל את 3 מיליון השקלים.

מוחמד בשיר: 7 מיליון שקלים לא יספיקו.

מוחמד בשיר: צריכים לפחות 10 מיליון שקל לשלב הראשון כדי שהקבוצה תשחק במגרש ביתי.

מוחמד בשיר: בשלב זה אני מסתפק בדברים הללו.

מוחמד בשיר: אני מודה לכם שוב על שהזמנתם אותנו.

מאזן גנאיים: שלום לכולם, אני מודה לוועדה המכובדת, לאדוני היושב-ראש שראה לנכון להזמין אותנו לכאן.

מאזן גנאיים: שיחת הטלפון הראשונה שקיבלתי אחרי הזכייה שלנו בגביע המדינה היתה מראש הממשלה, מר אריאל שרון, שבירך אותנו.

מאזן גנאיים: אמרתי לו: אדוני ראש הממשלה, אני מבטיח לך דבר אחד, נייצג את המגזר ואת המדינה בצורה המכובדת ביותר והתרבותית ביותר באירופה.

מאזן גנאיים: ובאמת אני אומר גם לכם פה שאנחנו מבטיחים לייצג את המגזר ואת המדינה בצורה הכי תרבותית.

מאזן גנאיים: אחרי האירועים הקשים של אוקטובר, לצערי, הקימו אוהל הידברות ואמרו לציבור, גם הערבי וגם היהודי, בואו נדבר.

מאזן גנאיים: רק בשנת 2000 אמרו: בואו נקים אוהל הידברות.

מאזן גנאיים: אני הוזמנתי לשם אבל אמרתי שאני לא אגיע באופן אישי.

מאזן גנאיים: שאלו אותי למה ואמרתי: אתם נזכרתם בשנת 2000 לעשות אוהל הידברות בין ערבים ויהודים אבל אני קיבלתי את הקבוצה בשנת 1993 ולנו יש את הדו-קיום האמיתי.

מאזן גנאיים: הרי זה ההידברות – יש לנו 8 שחקנים יהודים ו-10 שחקנים ערבים, יש לנו צוות מקצועי יהודי ו-4 זרים וכולם תחת משפחה גדולה שקוראים לה "איחוד בני סכנין".

ראובן ריבלין: בנוער אצלכם משחקים גם יהודים?

מאזן גנאיים: כן, מגוש משגב, מכרמיאל, מכל האזור.

מאזן גנאיים: אני שמח להגיע לכאן ולהגיד שההישג הוא אדיר.

מאזן גנאיים: באמת, הזכייה בגביע המדינה – ההישג הוא אדיר.

מאזן גנאיים: אבל אני רוצה להגיד לכם, הקהל התרבותי שהיה ברמת-גן אני חושב אמר את דברו.

מאזן גנאיים: ההישג עצמו הוא חברתי, הוא כלכלי, הוא מנוף לדו-קיום אמיתי.

מאזן גנאיים: כשאני אומר דו-קיום אמיתי – הרי סכנין זה באמת דו-קיום אמיתי.

מאזן גנאיים: לצערי כשאני מבקר אצל 11 הקבוצות האחרות בליגת העל ולכולן יש מגרש אימונים, לכולם יש אצטדיון לתפארת, יש להן תקציבים שמגיעים ל-30-40 מיליון שקלים, וניגש אליי צעיר מסכנין ושואל אותי: תגיד לי אדוני היושב-ראש, למה לכולם יש מגרש ולסכנין אין – מה אני אגיד לו?

מאזן גנאיים: אמרתי יותר מפעם, בואו נתעורר לפני שיהיה מאוחר.

מאזן גנאיים: אני מבקש מכבודכם, בואו נתעורר, כי אם יהיה מאוחר כולנו נפסיד.

מאזן גנאיים: הרי אירועי אוקטובר היו מנורה אדומה אבל ברוך ה' יש אנשים טובים שעזרו לנו לעבור את אירועי אוקטובר.

מאזן גנאיים: אני לא רוצה שחס וחלילה בעוד 2-3 שנים אותו צעיר יגיד: אני צריך עוד אירועי אוקטובר.

מאזן גנאיים: אנחנו לא רוצים בזה.

מאזן גנאיים: אנחנו רוצים לחיות ביחד, והוכחנו בסכנין שאפשר ואין לנו ברירה אחרת.

מאזן גנאיים: אז תנו לי את היכולת לספק את התשובה הזאת לצעירי סכנין, לצעירי האזור, להגיד להם: מה שיש בתל-אביב יש גם בסכנין, מה שיש בכרמיאל, שנוסדה רק לפני 30 שנים, יהיה גם בסכנין.

מאזן גנאיים: לצערי כשאני רוצה לקחת את אשתי ואת ילדיי לעשות על האש אז אני הולך לגינה של כרמיאל.

מאזן גנאיים: אני לא רוצה לדבר על תשתיות, אני לא רוצה לדבר על מערכת החינוך, אני לא רוצה להגיד לך שיש היום בסכנין, בשנת 2004 – ראש העירייה לצערי לא הזכיר את זה – 106 חדרי לימוד מושכרים.

מאזן גנאיים: זה מה שאמרתי לכבוד ראש הממשלה וזה מה שאני אומר לך, אדוני יושב-ראש הכנסת, ואומר לוועדה המכובדת.

מאזן גנאיים: לא יכול להיות שבשנת 2004 קבוצה בליגת העל, קבוצה שתייצג את המגזר ואת המדינה בצורה מכובדת באירופה, ישאלו אותה איפה היא משחקת.

מאזן גנאיים: האם זה מוסיף כבוד למדינת ישראל?

מאזן גנאיים: האם זה מוסיף כבוד לכדורגל בכלל?

מאזן גנאיים: כמובן שלא.

מאזן גנאיים: לכן אני מבקש מכבודכם לשקול את זה בכובד ראש.

מאזן גנאיים: מגיע לסכנין.

מאזן גנאיים: אם מדברים על דו-קיום אמיתי – זה בסכנין.

מאזן גנאיים: אם אנחנו רוצים עתיד טוב יותר למדינה ולאזרחים, אני חושב שסכנין היא מודל טוב.

מאזן גנאיים: אני חושב שהמשחק ברמת-גן היה תעודת כבוד לכדורגל הישראלי, שסכנין הצליחה להביא 30,000 אוהדים מכל המגזר, ומהצפון יהודים וערבים כאחד.

מאזן גנאיים: ראש העירייה דיבר על אוטובוס אחד אבל אני יודע שאנחנו הבאנו אוהדים גם מבית-החולים בנהריה, אוהדים שהם חולי סרטן.

מוחמד בשיר: הדגשתי אוטובוס אחד כדוגמה.

מאזן גנאיים: הבאנו 4 אוטובוסים מגוש משגב עם אוהדים יהודים וערבים, כשילד יהודי יושב על-יד ילד ערבי ושניהם מנופפים בדגל איחוד בני סכנין.

מאזן גנאיים: אנחנו עשינו ייצוג אמיתי.

מאזן גנאיים: הבאנו אוטובוס של אוהדים חולי סרטן מבתי-החולים בנצרת ומנהריה.

מאזן גנאיים: הסתכלתי על הפנים שלהם בסוף המשחק וראיתי אותם מחייכים – זה שווה את כל המיליונים.

מאזן גנאיים: חסרים לנו היום 7-8 מיליון שקל אבל האמינו לי, החיוך של 100 חולי הסרטן האלה שווה מיליונים.

מאזן גנאיים: אני מבקש מכבודכם, בואו נתעורר, בואו נשקיע.

מאזן גנאיים: כמו שיש לכל הקבוצות בליגת העל אני רוצה שיהיה גם לנו.

מאזן גנאיים: בהזדמנות הזאת שסגן ניצב מוטי אלג'רט נמצא כאן אני רוצה לברך אותו ואת משטרת ישראל ולברך את מר אילן יבלקובסקי (יבלו) מנהל אצטדיון רמת-גן.

מאזן גנאיים: אני חושב שגם משטרת ישראל וגם הנהלת ההתאחדות לכדורגל עשו גמר מכובד למדינה ולכל הספורטאים.

מאזן גנאיים: לכן אני מודה לכם מקרב לב שנתתם לנו את הכבוד להופיע במגרש ולהצליח.

מוחמד בשיר: אגב, אדוני היושב-ראש, כדאי שכבודו יפנה להתאחדות לכדורגל בעניין שיבוץ המקומות של חברי הכנסת ביציע המכובדים.

מוחמד בשיר: משום מה החליט מי שהחליט לדחוף את כל חברי הכנסת דווקא בשורה האחרונה בפינה.

עלי בשיר: רובם לא באים למשחקים.

מוחמד בשיר: אני מדבר על אלה שהגיעו.

מוחמד בשיר: אחר-כך עברנו למקומות אחרים אבל זה זלזול בכנסת ובחברי הכנסת ואני חושב שצריך להעיר למר איצ'ה מנחם או למי שצריך להעיר שם.

קריאה: בואו נשאיר את הבעיות של חברי הכנסת להזדמנות אחרת.

ראובן ריבלין: אני רוצה לומר כמה מילים בדיון הענייני כי אני חייב ללכת לישיבה שמתקיימת בעוד 20 דקות, אלא אם כן יש כאן עוד מברכים.

עסאם מח'ול: אני אעשה את זה בקיצור כי אני מעוניין ואוהב לשמוע את יושב-ראש הכנסת.

עסאם מח'ול: אני מבקש לברך פעם נוספת את סכנין על מה שהיא עשתה לאוכלוסייה הערבית ועל מה שהיא עשתה למדינה.

עסאם מח'ול: היא עשתה דבר גדול לשניהם.

עסאם מח'ול: אני זוכר שכאשר רציתי להסביר פוליטית מה השאיפות שלי לגבי מעמדה של האוכלוסייה הערבית בישראל הייתי משתמש בתיאור הזה, שאנחנו צריכים לשחק לא רק על המגרש הביתי שלנו, על המגרש המקומי בסכנין או בטמרה או בנצרת, אלא אנחנו רוצים לשחק על המגרש המרכזי בישראל, על המגרש הבין-לאומי ברמת-גן.

עסאם מח'ול: הייתי אומר את זה כאמירה פוליטית.

עסאם מח'ול: ופתאום מצאתי את עצמי על המגרש ברמת-גן וכולי התלהבות כדי שסכנין תנצח.

עסאם מח'ול: אני גם נבוך במובן הזה מכיוון שאני חיפאי אבל בשבילי זאת היתה אמירה פוליטית אידיאולוגית מרכזית וסכנין עשתה את זה.

עסאם מח'ול: סכנין העמידה את השאלה של האוכלוסייה הערבית על הבמה המרכזית של מדינת ישראל ואי אפשר להוריד שנית את השאלה הזאת מן הבמה.

עסאם מח'ול: תמיד מדברים על הצורך בהבעת לויאליות למדינה.

עסאם מח'ול: סכנין העמידה את השאלה ההפוכה: איך המדינה תביע לויאליות ותבטא את הלויאליות שלה לאזרחוּת של האזרחים הערבים במדינה.

עסאם מח'ול: אני חושב שזאת שאלה ספורטיבית אבל זאת שאלה הרבה מעבר לספורט.

עסאם מח'ול: אם הציבור הזה יקבל את ההזדמנות הוא יהיה גאווה לא רק לערבים אלא גאווה לכלל המדינה.

עסאם מח'ול: אני חושב שזה הדבר המרכזי שאנחנו צריכים לראות אל מול עינינו היום.

עסאם מח'ול: אנחנו נתבע מהמדינה את הלויאליות שלה לאזרחוּת של האזרחים האלה, את הלויאליות שלה לספורטאים האלה.

עסאם מח'ול: אני חושב שזה המסר, זאת הברכה הכי גדולה.

עסאם מח'ול: לא יכול להיות שאנחנו נדבר על מגרש בסכנין כן או לא.

עסאם מח'ול: אני חושב שהדבר הזה צריך לבייש את כולנו.

עסאם מח'ול: צריך להתנתק מהמדיניות הזאת וללכת למדיניות חדשה שבמרכזה לויאליות לאזרחוּת של האזרחים הערבים במדינה.

ראובן ריבלין: חבר הכנסת עסאם מח'ול לא שמע אותי.

ראובן ריבלין: כפי שאמרתי, כל אחד יכול לראות את ההישג מהזווית שלו אבל בהחלט התחושה משותפת כי היא נוגעת בחוויה המשותפת של כולנו.

ראובן ריבלין: אדוני ראש העירייה והחברים הנכבדים, בחלק זה של הישיבה אתם מבקשים לשמוע כיצד אנחנו יכולים לקדם את המחשבה שחבר הכנסת מח'ול מחזיק בה מצד אחד ואני מחזיק בה מצד אחר, שהוא אותו צד, כל אחד מאתנו בגלל סיבות כאלה או אחרות רוצה בחיים המשותפים וכל אחד רואה את הנושא הלאומי בדרך אחרת.

ראובן ריבלין: אבל אני חושב שיש כאן

ראובן ריבלין: בהחלט מפגש רצונות ואנחנו חייבים לראות איך אנחנו לא רק מבזבזים מילים או תורמים תרומה שהיא רק מס שפתיים אלא עושים גם דבר ממשי.

ראובן ריבלין: לפני שאני מגיע לנושאים התכליתיים אני רוצה לומר לך, ידידי חבר הכנסת מוחמד ברכה, שאתה ניצחת את ביתר ירושלים מכיוון שכל מי שניצח את הפועל חיפה ניצח גם את כל אלה שהפועל חיפה ניצחה אותם, כך שבעניין הזה יצאת וכל תאוותך בידך.

ראובן ריבלין: לא אשכח את אחר הצהרים שבו אנחנו (ביתר ירושלים) חיפשנו איך לא להגיע להארכה ולכן עלו כל השחקנים למעלה להתקפה ואז חטפנו את הגול למטה בהגנה.

ראובן ריבלין: דרך אגב, תדע שאנחנו היינו קבוצה מדוכאת.

ראובן ריבלין: בראשית הדרך כשצלמי הטלוויזיה היו באים לימק"א היו אומרים לי: אנחנו רוצים שיהיו הרבה גולים אז תבקש מהמגינים שלך שיעלו למעלה להתקפה.

ראובן ריבלין: אמרתי: כן, שיעלו למעלה להתקפה כדי שנקבל למטה גולים.

ראובן ריבלין: אבל כך זה היה.

ראובן ריבלין: תראה, אם זה היה תלוי במפא"י עד היום היינו משחקים בימק"א.

ראובן ריבלין: ימק"א נתנה לנו הרבה חיוניות.

ראובן ריבלין: דע לך, קבוצה שהיא רעבה יש בה הרבה חיוניות.

ראובן ריבלין: רבותי חברי הכנסת, אני חושב שקודם כול צריך לדרוש מהמועצה להסדר ההימורים בספורט לבוא ולהראות את תוכנית העבודה שלה ותוכנית התקציב שלה.

ראובן ריבלין: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: תקציבה עדיין לא אושר.

ראובן ריבלין: הוא צריך להגיע לוועדת הכספים בשבועות הקרובים.

ראובן ריבלין: אני חושב שאנחנו צריכים לראות איך נוכל להזיז דבר שנמצא בעיצומה של פעולה, איך להזרים כסף כדי לממש משימה לאומית, בלי שום ספק, שמחזיקת גביע ישראל תוכל לקיים את משחקיה הביתיים באצטדיונה.

ראובן ריבלין: אני אומר את זה כדי להמריץ אותם.

ראובן ריבלין: אני לא בטוח שהדבר אפשרי מבחינה פרקטית.

ראובן ריבלין: אבל הנה, באתונה תהיה אולימפיאדה בעוד חודשיים והאצטדיונים עוד לא מוכנים.

ראובן ריבלין: אני יכול להבטיח לכם שהם יהיו מוכנים.

ראובן ריבלין: זה הכול עניין של המשאבים שמושקעים.

ראובן ריבלין: דבר שני, אני חושב בהחלט שבראייה לאומית אנחנו צריכים להוציא מכתב – אני מוכן לתת את לשכת יושב-הראש כדי לסייע לעשות זאת – לכל אותם מוסדות אשר מדברים בהרחבה רבה על שיתוף פעולה יהודי וערבי, מוסדות שלצורך פעילותם זורמים תקציבים גדולים ובהחלט ברמת ההגדרות של מטרות האגודה – הידוק הקשרים בין יהודים וערבים – זה אכן עונה על המטרה.

ראובן ריבלין: לכן שאלתי האם גם יהודים משחקים בקבוצות הנוער של בני סכנין.

ראובן ריבלין: אני חושב שצריך לפנות לכל אותם מכונים.

ראובן ריבלין: גלעד ארדן - יו"ר ועדת המשנה לספורט של ועדת החינוך והתרבות: למטה ז'נבה.

ראובן ריבלין: אני לא אומר מטה ז'נבה.

ראובן ריבלין: מטה ז'נבה הוא מטה פוליטי אבל בהחלט יש מכונים.

ראובן ריבלין: אני רואה בכך משימה ואני אכתוב מכתב כדי לנסות לעזור לכם.

ראובן ריבלין: אני חושב שהדבר הזה חשוב.

ראובן ריבלין: אבל קודם כול אנחנו צריכים לבקש ממועצת ההימורים לתת לנו תוכנית עבודה על התכנון והביצוע של העבודות המתנהלות באצטדיון של מחזיקת גביע ישראל.

ראובן ריבלין: אני עומד לרשותכם ואהיה מוכן לסייע לכתוב כל מכתב שיידרש.

ראובן ריבלין: אם יבואו אליי אנשים שעל דגלם חרות נושא הדו-קיום היהודי-ערבי ושיתוף פעולה, אם בתחום התרבות ואם בתחום האמנות, ננסה לגייס אותם לסייע.

ראובן ריבלין: אני חושב שכדורגל בהחלט נכלל תחת הכותרת תרבות ואמנות.

ראובן ריבלין: אני מוכרח לומר לכם שפעמים רבות כשביתר היתה עוד משחקת כמו שהיא צריכה לשחק הייתי אומר: מה אתם רוצים, זה בלט, זה לא כדורגל.

קריאה: זה כשהיה מלמיליאן.

ראובן ריבלין: כשהיו שחקנים טובים.

ראובן ריבלין: היום בבני סכנין יש כמה שחקנים יהודים וערבים וזרים שמשחקים כדורגל נאה מאוד לעין.

ראובן ריבלין: אני בטוח שכאשר הם יקבלו ביטחון הם קבוצה עם פוטנציאל מצוין.

ראובן ריבלין: אני חושב שאנחנו צריכים בהחלט לעמוד על כך שבתחומי שיתוף הפעולה בתחום תרבות יכלל גם הספורט.

ראובן ריבלין: הספורט הוא בהחלט תרבות שמחייבת אותנו במשנה תשומת לב.

ראובן ריבלין: אנחנו יכולים לעשות את זה רק אם תצביעו בפניי על מקורות כאלה או אחרים.

ראובן ריבלין: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אני אבוא אתך בדברים אחרי הישיבה.

ראובן ריבלין: כשיבואו אליי אנשים – באים אליי רבים מאמריקה ומאירופה – וידברו על פרויקטים כאלה או אחרים, אני מבטיח לכם להיות לכם לפֵה.

ראובן ריבלין: אני רואה בזה בהחלט משימה לאומית של מדינת ישראל ושל כל אזרחיה ותושביה.

ראובן ריבלין: אני מקווה שאנחנו נלך תמיד מחיל לחיל.

ראובן ריבלין: שהיריבות היחידה וההקצנה היחידה בתגובות אמוציונליות יהיו רק במגרש הכדורגל, ובא שלום על ישראל ועל ארץ ישראל ועל כל אזרחיה וכל יושביה.

ראובן ריבלין: היו בריאים ותעשו חיל.

ראובן ריבלין: האמינו לי, תענוג לקבל אתכם כאן.

ראובן ריבלין: במשך שנים רבות "הלכתי במדבר" עם ביתר ירושלים.

ראובן ריבלין: אם היו שואלים אותי אז: מה אתה רוצה להיות, מנהל ביתר ירושלים או חבר כנסת, הייתי אומר: מה זה השטויות האלה בכנסת?

ראובן ריבלין: עשינו את העבודה והיה לנו סיפוק גדול.

ראובן ריבלין: היו רגעים של התעלות רוח והיו רגעים של משברים, משום שתמיד אוהבים לשמוח אתך אבל כאשר יש לך צרות אתה נמצא לבד.

ראובן ריבלין: ראש העירייה, תעזור להם גם בימים שקשה להם.

קריאה: קשה לו גם.

ראובן ריבלין: היום ההזדהות בין העיר ובין הכדורגל גדלה מאוד.

ראובן ריבלין: אמרתי פעם למר טדי קולק שלא ילבש את החולצה של ביתר ירושלים רק כשאנחנו לוקחים גביע אלא שילבש חולצה גם בימים שאנחנו חוטפים גולים.

ראובן ריבלין: הוא ענה לי: אין לי כל-כך הרבה חולצות.

ראובן ריבלין: אז הפועל ירושלים היתה בשיא הדרך.

ראובן ריבלין: אני מברך אתכם ואני מאחל לכם באמת הצלחה, עם כל הלב.

ראובן ריבלין: אני עושה את זה גם כאוהד ביתר ירושלים.

חמיד גנאיים: אני מנהל מחלקת הספורט בעיריית סכנין.

חמיד גנאיים: אני חושב שהעניין הדחוף ביותר עכשיו הוא לא אנטיביוטיקה ולא אקמול אלא דרוש ניתוח.

חמיד גנאיים: רק כדי לסבר את האוזן, סכנין ייצגה את מדינת ישראל 7 פעמים במירוצי שדה בין-לאומיים בצורה הטובה ביותר, מירוצים של בתי-הספר.

חמיד גנאיים: כבר 15 שנים היא זוכה באליפות הארץ.

חמיד גנאיים: סכנין השתתפה במכבייה ה-14, בשנת 2001, למרות כל הניגודים והכוונות השונות.

חמיד גנאיים: ב-2001 הבנות שלנו זכו באליפות ישראל.

חמיד גנאיים: בקיץ הבא נשתתף בפרויקט דו-קיום של ערבים ויהודים אשר מאורגן על-ידי המועצה הבריטית ומינהל הספורט.

חמיד גנאיים: בנוסף לכך, איחוד בני סכנין הוא היהלום שבכתר וזה הסופרסטאר של מדינת ישראל אבל בל נשכח שבנוסף לקבוצת בני סכנין יש לנו את הנוער של בני סכנין בליגה הארצית, שלולא הם פספסו במשחק האחרון – הם יצאו בתיקו – היו עולים ליגה; נערים א' הם במקום הראשון ועלו לליגה הארצית; נערים ב' היו בהפרש 15 נקודות ממקום שני במחוז; יש לנו קבוצת נשים בליגה הלאומית; יש לנו 5 קבוצות כדורגל של תלמידות, שזה רק בסכנין ולא באף מקום אחר במדינת ישראל, זה לא קיים בתל-אביב, בחיפה או בירושלים.

חמיד גנאיים: העניין כל-כך דחוף, כל-כך חשוב.

חמיד גנאיים: צריך לעשות כבר מאתמול, לא רק ממחר.

חמיד גנאיים: אני מודה לכם מאוד.

חמיד גנאיים: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אנחנו נתייחס לזה בהחלטות הסיכום.

חמיד גנאיים: אני מבקש ממנהל האצטדיון, מר אילן יבלקובסקי (יבלו), להתייחס.

חמיד גנאיים: בכל אופן עשינו חקיקה חדשה ופעם ראשונה עמדנו במבחן אמת בהיקף כזה.

חמיד גנאיים: אני מבקש לשמוע סיכום שלך על משחק גמר הגביע, ואחר-כך נרצה לשמוע את נציגי המשטרה לפני שנגיע להצעת סיכום.

אילן יבלקובסקי (יבלו): אפתח ברשותכם בשני דברים.

אילן יבלקובסקי (יבלו): לגבי מה שהעיר חבר הכנסת ברכה – אני מתנצל מראש.

אילן יבלקובסקי (יבלו): אני לא מתעסק בכרטיסים ובהזמנות כי הקולגה האחרון שלי שהתעסק בכרטיסים עמד אחר-כך בפני חקירות.

אילן יבלקובסקי (יבלו): אבל בהחלט ניתן לבדוק ולמצוא פתרון מכובד כאשר באים אנשים מכובדים.

אילן יבלקובסקי (יבלו): לגבי תיקוני החקיקה והשינויים שנעשו באצטדיון כבר לפני שנה: בעקבות האסון שקרה בחיפה ביקשנו להוריד את הגדרות.

אילן יבלקובסקי (יבלו): כמה אנשים שאלו: על מה אתם מדברים?

אילן יבלקובסקי (יבלו): אנשים יפרצו למגרש.

אילן יבלקובסקי (יבלו): אנחנו טוענים שההוכחה הטובה ביותר היא אירוע משחק גמר גביע המדינה השנה, ובשנה שעברה המשחק בין מכבי תל-אביב להפועל פתח-תקווה שבו מכבי תל-אביב הוכתרה כאלופת המדינה.

אילן יבלקובסקי (יבלו): אז נכחו 36,000 אנשים ואף אחד לא ירד למגרש.

אילן יבלקובסקי (יבלו): ההתייחסות, גם של ההתאחדות לכדורגל וגם של ועדת החקירה הפרלמנטרית בנושא האלימות בספורט, היא שככל שנתייחס אל הקהל ואל האנשים בצורה מכובדת הם יחזירו לנו באותה צורה, ככל שיהיו פחות גדרות – ובעבר הם היו נראים כמו קופים בכלובים.

אילן יבלקובסקי (יבלו): אני חושב שזה הוכיח את עצמו.

אילן יבלקובסקי (יבלו): את המשחק הזה לא לקחנו כמשהו חריג.

אילן יבלקובסקי (יבלו): אני אומר לכם את האמת, בשבילי בני סכנין זה עוד אחת מהקבוצות שמתארחות באצטדיון שאני מנהל, בכיף ובשמחה, זה פעם חמישית או שישית.

אילן יבלקובסקי (יבלו): אני רואה אותה כמו כל קבוצה אחרת.

אילן יבלקובסקי (יבלו): כאשר באו ואמרו: חבר'ה, אכלתם אותה, לא יהיה קהל במשחק גמר הגביע – יש הקלטה בגלי צה"ל יומיים קודם שאז אמרתי: יהיו בין 25,000-30,000.

אילן יבלקובסקי (יבלו): טעיתי, היו מעל 36,000 איש.

אילן יבלקובסקי (יבלו): למרות שגם בשנה שעברה עם הפועל רמת-גן וגם השנה עלו למשחק הגמר קבוצות קטנות – זה אירוע ממלכתי.

אילן יבלקובסקי (יבלו): היה מי שאמר: בואו נעביר את המשחק לקריית אליעזר, בואו ננסה לקיים את המשחק בצפון.

אילן יבלקובסקי (יבלו): חבר'ה, לקבוצות האלה ולכולם מגיע לשחק באצט

אילן יבלקובסקי (יבלו): דיון הלאומי כמו כל קבוצה במדינת ישראל, והם הוכיחו את זה בצורה הטובה ביותר.

אילן יבלקובסקי (יבלו): דנו הרבה בשאלה איך ניערך לקליטת הקהל הזה.

אילן יבלקובסקי (יבלו): בהתחלה אף אחד לא צפה שיגיע כל-כך הרבה קהל.

אילן יבלקובסקי (יבלו): במשטרת מרחב דן, שקצין האג"מ שלה יושב כאן לצדי, הממונה על אירועים גדולים באזור – ואנחנו עושים אצלנו הרבה אירועים גדולים – התפיסה היתה להתייחס לקהל במתינות.

אילן יבלקובסקי (יבלו): בניגוד לשלטים שנתלים באצטדיון, אנחנו לא באים למלחמה, אנחנו באים לאירוע.

אילן יבלקובסקי (יבלו): כך אנחנו מתייחסים לזה – לבוא לאירוע, לכבד את האנשים שמגיעים.

אילן יבלקובסקי (יבלו): היו כמה חבר'ה מסכנין שפנו אליי ואמרו לי: אנחנו נרד למגרש, נעמוד על הקו ונשלוט בקהל, תהיה רגוע.

אילן יבלקובסקי (יבלו): אני הסתובבתי באמת לחוץ כי כשנגמר משחק כזה עדיין צריך לעשות עוד טקס חשוב עם כבוד נשיא המדינה ואז יש חשש שהקהל יפרוץ למגרש.

אילן יבלקובסקי (יבלו): ירדו כמה אנשים מסכנין לכר הדשא ואמרו לי: תהיה רגוע.

אילן יבלקובסקי (יבלו): זאת פעם ראשונה שראיתי 3 אנשים בהינף יד שולטים על 6,000 איש, בהנפת יד אומרים לכולם לשבת במקום.

אילן יבלקובסקי (יבלו): בשלב מסוים ביקשתי ממר מאזן גנאיים לרדת ולדבר אל הקהל במערכת הכריזה ואני חושב שהיתה לו תרומה גדולה לשמירת השקט באצטדיון.

אילן יבלקובסקי (יבלו): לסיכום שני דברים.

אילן יבלקובסקי (יבלו): לשמחתי ולצערנו יש החלטה של אופ"א שהמשחקים ייערכו רק באזור תל-אביב.

אילן יבלקובסקי (יבלו): אין לי ספק שהאצטדיון היחיד שיכול להכיל כמות כל-כך גדולה של אוהדים הוא אצלי ברמת-גן.

אילן יבלקובסקי (יבלו): אגב, המשחקים במסגרת אופ"א ייערכו ברמת-גן.

אילן יבלקובסקי (יבלו): הייתי לא פעם ולא פעמיים אצל ראש העירייה ואני עוקב אחר בניית האצטדיון בסכנין.

אילן יבלקובסקי (יבלו): אכן צריך לבצע שם תהליך עמוק.

אילן יבלקובסקי (יבלו): גם אם יגמרו בקרוב להכין את כר הדשא יש עדיין בעיה של יציעים ושל חדרי הלבשה.

ראובן ריבלין: אצטדיון רמת-גן זה כבר משחק בית בשבילם.

אילן יבלקובסקי (יבלו): מבחינתנו, מבחינת ההתאחדות לכדורגל אנחנו גאים שהצלחנו לארח אירוע כזה.

אילן יבלקובסקי (יבלו): היה לנו כבוד לארח אתכם, לא פחות כבוד מאשר אתם הבאתם לנו.

אילן יבלקובסקי (יבלו): אנחנו מחכים לכם לאליפות אירופה, כולל לכל האנשים המכובדים שלא השיגו כרטיסים.

אילן יבלקובסקי (יבלו): אני בטוח שלהבא זה יסתדר.

ראובן ריבלין: היו ברוכים.

ראובן ריבלין: כל טוב לכם.

ראובן ריבלין: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: תודה ליושב-ראש הכנסת.

ראובן ריבלין: נשמע את נציגי המשטרה ואז נציע הצעת סיכום.

עופר שוסטר: אנחנו מכירים את הקהל של סכנין.

עופר שוסטר: במשחקים שלהם ברמת-גן הכרנו את הקהל של סכנין, שהוא קהל טוב מאוד ולא בעייתי, וגם נערכנו בהתאם לזה לאירוע גמר הגביע.

עופר שוסטר: מר אילן יבלקובסקי (יבלו) אמר שזה אירוע גדול שני באצטדיון רמת-גן ללא גדרות.

עופר שוסטר: באירוע הראשון נערכנו עם הרבה יותר כוחות כי הקהל היה שונה.

עופר שוסטר: אנחנו יודעים שהקהל של סכנין הוא קהל טוב וחיובי.

עופר שוסטר: אני מוכרח לציין שזה האירוע הראשון עם 30,000 אוהדים של אותה קבוצה שלא הדליקו אפילו חזיז אחד או אבוקה אחת והכינוס והפיזור היו מסודרים מאוד.

עופר שוסטר: בסך הכול זה תרם לאירוע היפה והשקט.

מוטי אלג'רט: כאן מדברים על משחק אחד או שני משחקים.

מוטי אלג'רט: אני מלווה את בני סכנין כבר למעלה מ-3 שנים.

מוטי אלג'רט: אני רוצה להגיד לך – לא בגלל שיושב כאן מר מאזן גנאיים ולא בגלל שיושבים אנשי סכנין – זה קהל למופת, קהל ממושמע.

מוטי אלג'רט: לא היה שום אירוע של הפרת סדר בתקופה שאני נמצא שם והייתי בטוח שגם כשהקבוצה תגיע לרמת-גן זה יהיה אותו דבר.

מוטי אלג'רט: דיברתי עם מר אילן יבלקובסקי (יבלו).

מוטי אלג'רט: ביקשתי ממנו אישור להוריד כמה אנשים אל המגרש כדי שיפנו אל הקהל.

מוטי אלג'רט: אני דוגל בתפיסה שלא צריך כוח, צריך מוח.

מוטי אלג'רט: הוא הסכים והם ירדו למטה ובאמת שלטו על הקהל למופת.

מוטי אלג'רט: אני שמח שהמשחק נגמר כפי שנגמר.

מוטי אלג'רט: אני חייב להגיד, לפעמים אני נוסע למגרש האימונים של סכנין, שהוא מגרש מושכר, ואני לא יכול לנסוע לשם באוטו הצמוד שלי, אני חייב לנסוע בג'יפ או ברכב 4 על 4 כדי להגיע למגרש, אני מדבר ברצינות.

מוטי אלג'רט: לפעמים קהל מגיע ורוצה לראות את האימון ואנחנו נאלצים לבוא לשם.

מוטי אלג'רט: אז אני מגיע למגרש ברכב 4 על 4, אני לא יכול להגיע באוטו הפרטי שלי.

מוטי אלג'רט: אם יהיה מגרש אני חושב שזה יעשה טוב לתושבים ולאזור, גם יהודים וגם ערבים.

מוטי אלג'רט: כדורגל – בסכנין זה החיים.

מוטי אלג'רט: גומרים משחק, מדברים כל השבוע על הכדורגל, לפני משחק מדברים על המשחק הבא, נגמר המשחק וממשיכים לדבר עליו.

מוטי אלג'רט: זה מה שמעסיק את האנשים, זה מה שבעצם מקרב שם את האנשים.

מוטי אלג'רט: במסיבות בסכנין אחרי הזכייה בגביע הונפו גם דגלי הלאום.

מוטי אלג'רט: אני לא ראיתי בזה משהו שונה.

מוטי אלג'רט: היו שם דגלים על בתים, על רכבים שנסעו למשחק הכדורגל.

מוטי אלג'רט: מזכירים את זה כל הזמן ואני לא רואה בזה משהו זר.

מוטי אלג'רט: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: חבר הכנסת גלעד ארדן יקרא הצעת סיכום משותפת.

מוטי אלג'רט: אני מקווה שחברי הכנסת יסכימו לה.

ג'מאל זחאלקה: אנחנו רגילים להצביע נגדו ...

עלי בשיר: בעניין התקציבים, לצערי לעתים קרובות לא נותנים תקציבים לאחר לימוד הצרכים.

עלי בשיר: אי אפשר לבצע חצי מגרש או שלושת-רבעי מגרש ואז לשחק במגרש הזה.

עלי בשיר: יש פרוגרמה מאושרת למגרש.

עלי בשיר: היום אנחנו צריכים 10-12 מיליון שקל לפי האומדנים של המתכננים.

עלי בשיר: אם נשקיע 6 או 7 או 8 מיליון שקל – זה לא משנה, אנחנו עדיין לא נשחק במגרש הזה.

עלי בשיר: חייבים לתקצב את הפרוגרמה.

עלי בשיר: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אנחנו נתייחס לזה בהצעת הסיכום.

עלי בשיר: גלעד ארדן - יו"ר ועדת המשנה לספורט של ועדת החינוך והתרבות: לא סיימתי לכתוב את כל הצעת הסיכום.

עלי בשיר: אני אקרא את ההתחלה ואודה לכם אם תוסיפו עליה.

עלי בשיר: 1) הכנסת מברכת את קבוצת בני סכנין על זכייתה בגביע המדינה בכדורגל ומאחלת לה שתמשיך להביא כבוד וגאווה לאוהדיה ולמדינת ישראל גם במשחקי גביע אירופה.

עלי בשיר: 2) ועדת המשנה לספורט של ועדת החינוך והתרבות וועדת החקירה הפרלמנטרית בנושא האלימות בספורט יַפנו מיד מכתבים לוועדת הכספים של הכנסת ולמועצה להסדר ההימורים בספורט בבקשה לקיים דיונים דחופים על קידום בניית האצטדיון בסכנין.

עלי בשיר: 3) הכנסת סבורה כי השתלבות של ערבים ויהודים בפעילות ספורט משותפת נותנת סיכוי אמיתי לדו-קיום בין העמים ולכן היא קוראת לכל גורמי הממשלה להפנות את המשאבים הראויים כדי לתת סיכוי.

עלי בשיר: עד כאן הגעתי.

עלי בשיר: אני אסיים עוד לכתוב את הצעת הסיכום.

עלי בשיר: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: חבר הכנסת זחאלקה, אין לך בעיה לתמוך בהחלטה הזאת.

עלי בשיר: גלעד ארדן - יו"ר ועדת המשנה לספורט של ועדת החינוך והתרבות: עוד נצטרך לחשוב כיצד לנסח את המכתב לוועדת הכספים.

מוחמד בשיר: יש כבר דיון בוועדת הכספים וחבר הכנסת אבשלום וילן שותף לו.

מוחמד בשיר: גלעד ארדן - יו"ר ועדת המשנה לספורט של ועדת החינוך והתרבות: אז אולי כדאי לדרוש ולהציע להתנות את אישור תקציב המועצה להסדר ההימורים בספורט בהעברת תקציבים לבניית אצטדיון בסכנין.

מוחמד בשיר: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: בלי התניות.

מוחמד בשיר: יש דיון.

מוחמד בשיר: אנחנו צריכים לומר שאנחנו מחזקים או משתתפים או מגבים – משהו שישתלב ביוזמה הקיימת.

מוחמד בשיר: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אני מבין ש-7-8 מיליון שקל הובטחו.

מוחמד בשיר: חסרים עדיין 4 מיליון שקל.

מישל גנטוס: להיפך, 3 מיליון שקל יש וחסרים עוד 7 מיליון שקל.

מוחמד בשיר: בעניין הזה לא עובדים על-פי מספרים אלא על-פי תוכניות, כפי שאמר מר עלי בשיר.

מוחמד בשיר: לכן בהצעת הסיכום צריך לומר: "התקציבים הראויים והדרושים".

מוחמד בשיר: אבשלום (אבו) וילן - יו"ר ועדת החקירה הפרלמנטרית בנושא האלימות בספורט: אנחנו נטפל בזה.

מוחמד בשיר: אני מודיע כאן, גם כחבר ועדת הכספים, אנחנו נדבר גם עם חברי ועדת הכספים וגם עם אנשי המועצה להסדר ההימורים בספורט, שיש לה קרן מתקנים ותקציבה עדיין לא אושר בוועדת הכספים.

מוחמד בשיר: המטרה היא לסיים את בניית המגרש מהר ככל האפשר.

מוחמד בשיר: אני מתחייב כאן – ויושב-ראש הכנסת אמר דברים ברורים – לקדם את ההחלטה.

מוחמד בשיר: חבר הכנסת מוחמד ברכה הגיש את ההצעה לוועדת הכספים וכולנו מטפלים בעניין.

מוחמד בשיר: אנחנו נדאג שזה יהיה.

מוחמד בשיר: אני רוצה להודות לכם שהגעתם מסכנין.

מוחמד בשיר: אני רוצה להגיד לכם, דווקא בתור איש שמאל, אני ישבתי באצטדיון ונהניתי מכדורגל.

מוחמד בשיר: תעזבו אותי מכל הפוליטיקה.

מוחמד בשיר: אני נהניתי מכדורגל.

מוחמד בשיר: תודה לכם על ההצגה.